450 gram fisk blev det til for Marlene og Christian efter en hel dags fiskeri. Det var langt mindre end de andre deltagere på de andre hold.

SPOILERALERT: Det afsløres i artiklen, hvem der må forlade programmet efter femte afsnit af "Udfordringen - Kampen om Kilimanjaro". Den helt store udfordring på femte dag i Udfordringen, var at fange flest kilo fisk i Serritslev Fiskesø. Kun med et par fiskekroge og lidt snor skulle deltagerne i gang - samtidig dystede de dagen igennem om ekstra fiskekroge og andre fordele. Allerede fra start blev der lavet hold, og der gik ikke længe, inden det gik ned ad bakke for Malene Kjær og Christian Mølskov. Kort tid inde i dagens fiske-udfordring, mistede Marlene sin fiskekrog - hvilket besværliggjorde fiskeriet betydeligt. Hvis bare vi havde fanget EN stor fisk Ved dagens ende var det også både Marlene Kjær og Christian Mølskov, der tabte konkurrencen ved kun at have fanget 450 gram fisk. Derfor måtte de begge tage afsked med "Udfordringen - Kampen om Kilimanjaro" og de andre deltagere. - Det er jo konkurrencen, sådan er det jo. Pisseærgerligt. Havde vi bare fået en – bare den ene store fisk, så kan det være, at det så helt anderledes ud. Jeg synes ikke, jeg er parat til at tage hjem, sagde Christian. Men vurderingen fra værten, Robert Bedsted, var klar: - Du havde ikke været klar til at tage hjem, selvom du var sidste mand, sagde han med et grin. -	Det er nok rigtigt. Jeg kunne godt tænke mig noget mere. Men nu kan jeg jo gå hjem, og så kan jeg jo lave lidt vandpassage på vejen hjem, sagde Christian med et grin. Har ikke lyst til at tage hjem For Marlene Kjær var det også et hårdt slag at blive sendt hjem. - Jeg har slet ikke lyst til at tage hjem. Jeg tror.. En ting er, at jeg skal hjem fra de fede oplevelser, men det er lige så meget menneskerne deroppe bagved, sagde hun. Hun synes, det har været en fed oplevelse at være med og udfordre sig selv i så stor en grad. Herunder kan du se et kort interview med de to deltagere, der nu er røget ud.